सरकारी स्कूलों की समीक्षात्मक बैठक
गोमिया | गोमियाप्रखंड कार्यालय स्थित बहुउद्देशीय भवन में झुमरा एक्शन प्लान के तहत सरकारी स्कूलों की एक समीक्षात्मक बैठक बोकारो जिला शिक्षा अधीक्षक वीणा कुमारी की अध्यक्षता में हुई। उन्होंने यहां उपस्थित प्रखंड के शिक्षा अधिकारियों से नामांकित बच्चों की जांच, स्कूलों में शौचालय की स्थिति, पोशाक वितरण, विद्यालय कीट की जानकारी प्राप्त की। उन्होंने कहा कि ड्राप्ट आउट कोई भी बच्चा ना हो इसका पूरा ख्याल रखा जाए। साथ ही स्कूलों में मध्याह्न भोजन किसी भी हालत में बंद नहीं हो, इसके अलावा विद्यालय में स्वच्छता का भी ध्यान रखा जाए। मौके पर गोमिया प्रखंड शिक्षा प्रसार पदाधिकारी जय प्रकाश नारायण, विनोद तिवारी, बीपीओ रुद्र प्रताप सिंह, मोहम्मद इकबाल, बीआरसी वासुदेव प्रसाद, संजय, जयप्रकाश वर्मा, तनवीर रकीब, इरफान, मृत्युंजय श्रीवास्तव आदि उपस्थित थे।
hin_Deva hin_Deva